

**H O T Ă R Â R E**

**privind aprobarea Structurii organizatorice, a Organigramei, a Statului**

**de funcţii şi a Regulamentului de organizare şi funcţionare pentru**

**Spitalul Clinic de Urgență pentru Copii Cluj-Napoca**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 232 din 14.11.2024 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul Clinic de Urgență pentru Copii Cluj-Napoca, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 46280 din 12.11.2024; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 46281 și 46364 din 12.11.2024 şi de Avizul cu nr. 46280 din 20.11.2024 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Nota de fundamentare a Spitalului Clinic de Urgență pentru Copii Cluj-Napoca cu nr. 15863/07.11.2024, înregistrată la Consiliul Județean Cluj sub numărul 45813/08.11.2024;
* Avizul Ministerului Sănătății nr. AR 8436/13.05.2024;

Luând în considerare:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 153, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. c) și ale art. 191 alin. (1) lit. a) și alin. (2) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 171 - 172 și ale art. 180 din Legea privind reforma în domeniul sănătăţii nr. 95/2006, republicată, cu modificările şi completările ulterioare;
* art. 3 alin. (3) din Legea-cadru privind salarizarea personalului plătit din fonduri publice nr. 153/2017, cu modificările şi completările ulterioare;
* art. VII din Ordonanța de urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;
* Ordinului Ministerului Sănătăţii și Familiei nr. 215/2002 pentru aprobarea Metodologiei privind definirea domeniilor cercetării ştiinţifice clinice, de medicina preventivă şi fundamentală, nucleele, colectivele, departamentele de cercetare, precum şi instituţiile sanitare în care se desfăşoară activitate de cercetare ştiinţifică;
* Ordinului Ministrului Sănătății Publice nr. 914/2006 pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare, cu modificările și completările ulterioare;
* Ordinului Ministrului Sănătății Publice nr. 1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală; cu modificările și completările ulterioare;
* Ordinului Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal, cu modificările și completările ulterioare;
* Ordinului Ministrului Sănătăţii nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările și completările ulterioare;
* Ordinului Ministrului Sănătăţii nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale;
* Ordinului Ministrului Sănătăţii nr.1101/2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare;
* Ordinului Ministrului Sănătăţii nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România – nivel de ocupaţie (şase caractere), cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Structura organizatorică a Spitalului Clinic de Urgență pentru Copii Cluj-Napoca cuprinsă în **anexa nr. 1** care face parte integrantă din prezenta hotărâre.

**Art. 2.** Se aprobă Organigrama Spitalului Clinic de Urgență pentru Copii Cluj-Napoca cuprinsă în **anexa nr. 2** care face parte integrantă din prezenta hotărâre.

**Art. 3.** Se aprobă Statul de funcții al Spitalului Clinic de Urgență pentru Copii Cluj-Napoca cuprins în **anexa nr. 3** care face parte integrantă din prezenta hotărâre.

**Art. 4.** Se aprobă Regulamentul de organizare și funcționare pentru Spitalul Clinic de Urgență pentru Copii Cluj-Napoca cuprins în **anexa nr. 4** care face parte integrantă din prezenta hotărâre.

**Art. 5.** La data comunicării prezentei hotărâri, se abrogă Hotărârea Consiliului Județean Cluj nr. 96/2024 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul Clinic de Urgență pentru Copii Cluj-Napoca.

**Art. 6.** Ordonatorul de credite are obligaţia respectării prevederilor corespunzătoare din legislaţia privind salarizarea personalului plătit din fonduri publice, stabilirea numărului maxim de posturi și respectiv ocuparea posturilor vacante.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin managerul Spitalului Clinic de Urgență pentru Copii Cluj-Napoca.

**Art. 8.** Prezenta hotărâre se comunică Direcţiei Generale Buget-Finanţe, Resurse Umane; Direcţiei Juridice; Spitalului Clinic de Urgență pentru Copii Cluj-Napoca, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj precum şi pe pagina de internet „[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 223 din 28 noiembrie 2024**

*Prezenta hotărâre a fost adoptată cu 35 de voturi “pentru”,* *iar 2 membri ai Consiliului județean nu au votat, fiind astfel respectate prevederile legale privind majoritatea de voturi necesară.*